Saas betyder Software as a Service. Det kan sammenlignes lidt med at leje et hus fremfor at købe et.
Mange softwareudviklere er begyndt at udbyde deres software som service, i stedet for som enkeltstående køb. Det betyder selvfølgelig at man betaler en brøkdel af hvad det ellers ville koste, men altså også at man betaler løbende som man bruger det.
Tag f. eks. Photoshop der med tiden er blevet til et SaaS-produkt. Hvor det før i tiden kostede +5. 000 kr. for at købe softwaren, betaler man nu godt og vel 8-900 kr. årligt.
Fordelen ved SaaS er så at man altid har nyeste version af softwaren, hvor man tidligere har måtte punge ud igen for at blive opdateret til nyeste version. Det er noget alle vinder på, medmindre man selvfølgelig er meget nostalgisk og hellere vil have de gamle versioner.